แบงก์โน้ตส์
&nbsp;ชนะสิบทิศ
21 ส.ค. 2554

ชนะสิบทิศ




หลังจากพรรคประชาธิปัตย์ (ปชป.) จับได้หมายเลข 10 ได้ไม่นาน กรณ์ จาติกวณิช รมว.คลัง รวมถึง คุณนายเจวรกร จาติกวณิช ก็แสดงไอเดียผ่านสื่อสังคมออนไลน์กันหนุกหนาน
ครอบครัวนี้ปลื้มกับหมายเลข 10 เป็นอย่างมาก แม้ว่าเพื่อไทยจะได้เบอร์ 1 ก็ตาม
เหตุผลนานาถูกยกขึ้นมาเกทับบลัฟแหลก เบอร์ 10 ชีวิตที่เติมเต็ม คะแนนได้เต็ม 10 ย่อมดีกว่าได้คะแนนเดียว ชิ้วๆๆ
เบอร์ 10 หากเป็นกีฬาฟุตบอลถือว่าเป็นเบอร์ของนักเตะซูเปอร์สตาร์ เป็นศูนย์หน้าเท้าทองยิงประตูนำชัย ขณะที่เบอร์ 1 เป็นได้ก็แค่ผู้รักษาประตู...ว่าเข้าไปนั่น
ที่สำคัญเบอร์ 10 ยังเป็นนวนิยายชื่อดังของไทยเรื่อง “ผู้ชนะสิบทิศ” ประพันธ์โดย ยาขอบ ฟังแล้วก็เป็นมงคลเพราะชนะตั้งสิบทิศ
เลือกตั้งครานี้ หากว่า จะเด็ดกรณ์ จะหลบหลีกตะละแม่วรกร ลงพื้นที่ไปหาชาวบ้านหนักหน่วงก็อย่าว่ากันนะเออ เพราะกว่าจะชนะสิบทิศได้นั้นต้องอาศัยคารมสารพัดจึงจะชนะใจตะละแม่จันทรา ตะละแม่กุสุมา ราชธิดาเมืองแปร ชิงไหวชิงพริบหักเหลี่ยมผ่านสื่อออนไลน์กันสนุก